BBIK วิ่ง 4% โบรกอัพเป้าใหม่ 165 บาท มองกำไรปีนี้โตเท่าตัว!
BBIK บวกเกือบ 4% โบรกมองกำไรปีนี้โต 96% แตะ 130 ล้านบาท พร้อมปรับราคาเป้าหมายขึ้นเป็น 165.00 บาท หลังมองดีลใหม่หนุนกำไรเติบโตก้าวกระโดด
BBIK บวกเกือบ 4% โบรกมองกำไรปีนี้โต 96% แตะ 130 ล้านบาท พร้อมปรับราคาเป้าหมายขึ้นเป็น 165.00 บาท หลังมองดีลใหม่หนุนกำไรเติบโตก้าวกระโดด
14 ธ.ค. 2565

สื่อข่าวรายงานว่า วันนี้ (14 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:21 น. อยู่ที่ระดับ 126 บาท บวก 4.50 บาท หรือ 3.70% สูงสุดที่ระดับ 127 บาท ต่ำสุดที่ระดับ 122 บาท ด้วยมูลค่าการซื้อขาย 32.98 ล้านบาท

ด้าน บล.ดาโอ (ประเทศไทย) ระบุในบทวิเคราะห์ ประเมินกำไรปี 65 เติบโต 96% แตะ 130 ล้านบาท จากปีก่อน และปี 65-68 จะดีขึ้นเป็นเติบโตเฉลี่ย 55% ต่อปี ขณะที่กำไร 9 เดือนแรกของปี 65 จะคิดเป็น 74% ของทั้งปีนี้
โดยไตรมาส 4/65 จะยังเติบโตจากปีก่อนได้โดดเด่น จากมูลค่างานในมือ (backlog) ที่ยังทรงตัวสูง และส่วนแบ่งกำไรจาก ORBIT จะปรับตัวดีขึ้น เนื่องจากจะมีการส่งมอบงานโครงการหลัก แต่จะปรับตัวลดลงจากไตรมาสก่อน จากค่าใช้จ่ายในการทำดีลใหม่ สำหรับกำไรปี 65-66 ปรับเพิ่มขึ้นเป็นเติบโตเฉลี่ย 55% ต่อปี ดีขึ้นจากเดิมที่คาดโตเฉลี่ย 45% ต่อปี จากผลของดีลใหม่
พร้อมปรับราคาเป้าหมายขึ้นเป็น 165.00 บาท (เดิม 145.00) คาดดีลใหม่ทำให้กำไรเติบโตก้าวกระโดดได้อย่างต่อเนื่อง